**Tematický výbor 4 – Lesy a spoločnosť**

|  |
| --- |
| **Strategický cieľ I:**  **Zabezpečiť participáciu pri prerokovávaní verejných politík o lesoch** |
| *Preambula:* |
| Posilnenie medzisektorovej kooperácie, integrácie politík a tvorba partnerstiev boli riešené už v prvom NLP. Napriek prijatým legislatívnym zmenám sa stále nepodarilo uspokojivo vyriešiť potrebu adekvátneho reflektovania jednotlivých spoločenských záujmov na využívaní lesa, ani zabezpečiť medzisektorovú participáciu pri prerokovávaní strategických dokumentov rôznych rezortov, dotýkajúcich sa lesa a LH. Neustále rastú požiadavky spoločnosti na úlohy lesa a lesného hospodárstva pri manažmente krajiny, v oblasti zmierňovania zmeny klímy, rekreačného využívania lesov, ochrany biodiverzity, podpore obehového biohospodárstva a pri napĺňaní cieľov trvalo udržateľného rozvoja OSN. Reflektovanie zmeny spoločenskej paradigmy vyžaduje vytvorenie efektívneho nástroja, ktorý bude slúžiť na zosúladenie všetkých verejných politík týkajúcich sa lesov a poskytne priestor na hľadanie verejného záujmu, ktorý bude podporovaný jednotne naprieč celým spektrom aktérov z rôznych oblastí a zároveň zaručí, že požiadavky kladené na lesy neznížia ich multifunkčný charakter ani nedovolia, aby jeden cieľ účelovo dominoval nad ostatnými, to všetko v súlade s medzinárodnými záväzkami, ktorými je naša krajina viazaná. Navrhnutý formát by mal dať možnosť ostatným sektorom zúčastniť sa na tvorbe lesníckych politík, ale aj opačne, lesnícko- drevárskemu sektoru zúčastniť sa na tvorbe súvisiacich verejných politík. Pritom je potrebné zohľadňovať existujúce štruktúry a orgány (napr. Rada NLP, Lesnícko-drevárska rada, Stála medzirezortná komisia pre lesy). Strategický cieľ súvisí so všetkými cieľmi NLP.  |
| **Špecifický cieľ 1** | **Vytvoriť trvalú platformu na zjednotenie rozmanitých záujmov pri využívaní lesa**   |
| **Odhadované náklady**  | 900 tis. EUR, z verejných zdrojov, štátneho rozpočtu + nefinančný príspevok účastníkov |
| **Navrhované opatrenia** | **Časový rámec** | **Finančný rámec, zdroj** |
| 1. Inštitucionalizovať na národnej úrovni permanentné fórum o lesoch s cieľom zabezpečiť participáciu pri prerokovávaní verejných politík
 | 2022 | 100 tis. EUR, v rámci existujúcich limitov ŠR (MPRV) |
| 1. Zabezpečiť dlhodobé a konzistentné fungovanie fóra o lesoch
 | 2022 – 2030 | 800 tis. EUR, v rámci existujúcich limitov ŠR(MPRV) |

|  |
| --- |
| **Strategický cieľ II : Vytvoriť efektívnu kombináciu nástrojov verejnej politiky na zlepšenie obhospodarovania a konkurencieschopnosti neštátnych lesov malých výmer** |
| Preambula: |
| Osobitosti postavenia neštátnych vlastníkov lesov, si vyžadujú vytvorenie efektívnejších opatrení verejnej politiky a k nim špecifických podporných nástrojov. Investície verejného a súkromného sektora do trvalo udržateľného obhospodarovania neštátnych lesných pozemkov spolu s využívaním pozemkových úprav prispejú plneniu cieľov udržateľného rozvoja vrátane environmentálnych cieľov.Obhospodarovatelia lesov najmä malých a stredných výmer do 500 ha, majú dôležitú úlohu v regionálnej politike, preto je potrebné pozornosť sústrediť na špecifické opatrenia zamerané na podporu obhospodarovania krajiny, zabezpečovania ekosystémových služieb, regionálneho a lokálneho podnikania, diverzifikácie činností, podporu spolupráce a modernizáciu výrobných postupov. Strategický cieľ súvisí s cieľmi TV1 a TV5. |
| **Špecifický cieľ 1** | **Inovovať súčasné nástroje verejnej politiky s osobitným dôrazom na lesy v neštátnom vlastníctve** |
| **Odhadované náklady**  | 34 mil. EUR z verejných zdrojov,  štátneho rozpočtu a zdrojov EÚ |
| **Navrhované opatrenia** | **Časový rámec** | **Finančný rámec, zdroj** |
| 1. Zrealizovať projekty jednoduchých pozemkových úprav na lesných pozemkoch
 | 2022 – 2030 | 10 mil. EUR (PRV) |
| 1. Finančne podporiť dobrovoľné partnerstvá a spoločné projekty obhospodarovateľov neštátnych vlastníkov lesov
 | 2023 – 2027 | 24 mil. EUR (PRV - EIP a LEADER) |
| **Špecifický cieľ 2** | **Posilniť kvalitu obhospodarovania lesných pozemkov s osobitným dôrazom na lesy v neštátnom vlastníctve** |
| **Odhadované náklady**  | 30 mil. EUR z verejných zdrojov, štátneho rozpočtu a zdrojov EÚ |
| **Navrhované opatrenia** | **Časový rámec** | **Finančný rámec, zdroj** |
| 1. Finančne podporiť obhospodarovanie súkromných a spoločenstevných lesov
 | 2023 – 2027 | 15 mil. EUR (PRV - opatreniePodpora vlastníkov lesov malých výmer) |
| 1. Finančne podporiť systém odborného hospodárenia v lesoch malých a stredných výmer
 | 2022 - 2030 | 15 mil. EUR (Lesný ekofond) |

|  |
| --- |
| **Strategický cieľ III: Získať inovatívne poznatky a posilniť ľudské zdroje pre dobré spravovanie lesov** |
| *Preambula:* |
| Nedostatočná podpora vedy, výskumu a vývoja a transferu poznatkov spôsobuje obmedzený rozvoj inovácií a pretrvávajúci tradicionalizmus v praxi a vzdelávaní. Zabezpečiť integráciu poznatkov do LH z rôznych vedných oblastí je potrebné prostredníctvom podpory spoločných kolaboratívnych multidisciplinárnych výskumných projektov, ktorých výstupom budú poznatky potrebné pre prekonanie výziev LH v súvislosti so zmenou klímy, modernými technológiami a informatizáciou, biohospodárstvom a súčasnými ekonomickými a sociálnymi zmenami. Neoddeliteľnou súčasťou podpory získavania inovatívnych poznatkov sú projekty výskumu a vývoja s praxou a decíznou sférou riešiace špecifické problémy na národnej úrovni. Ľudské zdroje v LH, najmä ich štruktúra, kvalita a dostupnosť, sú kľúčové pre napĺňanie zásad lesníckej politiky. Riešením problému je podpora stabilného inštitucionálneho rámca a motivačné nástroje pre zatraktívnenie práce v LH, budovanie a dopĺňanie ľudských kapacít, systematické poradenstvo a návrh na inováciu lesníckeho školstva a vzdelávania v súlade s potrebami praxe. Strategický cieľ súvisí so všetkými cieľmi NLP.  |
| **Špecifický cieľ 1** | **Realizovať výskum a vývoj pre podporu inovácií v lesníctve a súvisiacich odvetviach** |
| **Odhadované náklady**  | 20 mil. EUR, z verejných zdrojov, štátneho rozpočtu a zdrojov EÚ + súkromné zdroje |
| **Navrhované opatrenia** | **Časový rámec** | **Finančný rámec, zdroj** |
| 1. Podporiť realizáciu výskumu zameraného na zmenu klímy a environmentálne problémy LH
 | 2022 – 2030 | 5 mil. EUR v rámci existujúcich limitov ŠR (MŠVVŠ, MŽP, MPRV, Plán obnovy, PRV, HEU, súkromné zdroje) |
| 1. Podporiť realizáciu výskumu a vývoja v oblastiach biohospodársva a zvyšovania pridanej hodnoty lesnícko-drevárskeho sektora
 | 2022 - 2030 | 5 mil. EUR v rámci existujúcich limitov ŠR (MŠVVŠ, MPRV, Plán obnovy, PRV, HEU, súkromné zdroje) |
| 1. Podporiť realizáciu výskumu a vývoja v oblastiach technologickej modernizácie, IKT a DPZ
 | 2022 – 2030 | 5 mil. EUR v rámci existujúcich limitov ŠR (MŠVVŠ, MPRV, Plán obnovy, PRV, HEU, súkromné zdroje) |
| 1. Podporiť realizáciu výskumu zameraného na ekonomické a sociálne aspekty LH a súvisiacich sektorov
 | 2022 – 2030 | 5 mil. EUR v rámci existujúcich limitov ŠR (MŠVVŠ, MPRV, Plán obnovy, PRV, HEU, súkromné zdroje) |
| **Špecifický cieľ 2** | **Inovovať celoživotné vzdelávanie v súlade s potrebami praxe** |
| **Odhadované náklady**  | 1,8 mil. EUR, z verejných zdrojov, štátneho rozpočtu a zdrojov EÚ + súkromné zdroje  |
| **Navrhované opatrenia** | **Časový rámec** | **Finančný rámec, zdroj** |
| 1. Navrhnúť a implementovať systém budovania ľudských kapacít v rámci biohospodárstva u MSP/veľkých zamestnávateľov LDS
 | 2022 – 2027 | 600 tis. EUR v rámci existujúcich limitov ŠR (PRV, súkromné zdroje) |
| 1. Pripraviť ľudské zdroje lesnícko-drevárskeho sektora v celom systéme celoživotného vzdelávania na nové výzvy súvisiace najmä s rozvojom biohospodárstva v podmienkach zmeny klímy
 | 2022 – 2030 | 800 tis. EUR v rámci existujúcich limitov ŠR (PRV, súkromné zdroje) |
| 1. Optimalizovať vybavenie a kompetencie štátnej správy LH, prijať zásady kariérneho rastu, inovovať rozborové štandardy
 | 2022 – 2025 | 50 tis. EUR v rámci existujúcich limitov ŠR (MPRV) |
| 1. Realizovať systematické poradenstvo pre všetky prioritné oblasti definované v NLP
 | 2022 – 2027 | 300 tis. EUR (PRV + súkromné zdroje) |
| 1. Stanoviť kvalifikačné kritériá pre získavanie oprávnení na výkon služieb v LH a vyškoliť dodávateľov služieb v LH
 | 2023 – 2025 | 50 tis. EUR v rámci existujúcich limitov ŠR (MPRV, súkromné zdroje) |

|  |
| --- |
|  **Strategický cieľ IV:**  **Posilňovať spoločenskú akceptovateľnosť lesníckeho sektora** |
| *Preambula:* |
| Aktívna komunikácia s odbornou i širokou verejnosťou, realizovaná najmä prostredníctvom printových aj elektronických médií, je nevyhnutná pre posilnenie spoločenskej akceptovateľnosti v lesníckom sektore. Stratégia EU pre lesy zdôrazňuje potrebu využívať zdokonalenú komunikáciu vo vzťahu k trvalo udržateľnému obhospodarovaniu lesov, ktorá by mala byť založená na využívaní informačných kampaní o všetkých ekonomických, spoločenských aj environmentálnych prínosoch lesného hospodárstva. Rovnako, z výsledkov prieskumu Eurobarometra z novembra 2020 vo vzťahu k vnímaniu prínosov lesov verejnosťou vyplýva potreba lepšej komunikácie o dôležitosti udržateľne obhospodarovaných lesov a význame dreva ako ekologicky obnoviteľného prírodného zdroja strategického významu. V týchto intenciách je potrebné naďalej zabezpečovať komunikačnú stratégiu lesného hospodárstva na národnej úrovni v rámci existujúcich inštitúcií zodpovedných za jej implementáciu (NLC) a rozvíjať spoluprácu s aktérmi v rámci aj mimo LDS. Strategický cieľ súvisí so všetkými cieľmi NLP.  |
| **Špecifický cieľ 1** | **Prezentovať činnosť vlastníkov a obhospodarovateľov lesov a profesionálov z lesníckeho drevárskeho sektora** |
| **Odhadované náklady**  | 655 tis. EUR, z verejných zdrojov, štátneho rozpočtu + súkromné zdroje |
| **Navrhované opatrenia** | **Časový rámec** | **Finančný rámec, zdroj** |
| 1. Zaviesť permanentný „Lesnícky barometer“ a na ročnej báze realizovať prieskum verejnej mienky o vnímaní a postojoch verejnosti voči LDS
 | 2022 – 2030 | 270 tis. EUR, v rámci existujúcich limitov ŠR (MPRV, súkromné zdroje) |
| 1. Modernizovať webové sídla a sociálne siete lesníckych a drevárskych subjektov ako prezentačný nástroj pre verejnosť podľa zásad digitálneho marketingu s optimalizáciou pre rôzne koncové zariadenia súčasných užívateľov
 | 2023 – 2025 | 25 tis. EUR(PRV, súkromné zdroje) |
| 1. Pripraviť a prezentovať vo verejnoprávnych médiách seriál o vlastníkoch a obhospodarovateľoch lesa, spracovateľoch dreva a profesionáloch z lesnícko-drevárskeho sektora
 | 2022 - 2024  | 360 tis. EUR rámci existujúcich limitov ŠR (MPRV, MŽP, MK SR (fond na podporu umenia), súkromné zdroje) |
| **Špecifický cieľ 2** | **Popularizovať aktuálne výsledky vedecko-výskumných aktivít lesníckeho sektora** |
| **Odhadované náklady**  | 470 tis. EUR, z verejných zdrojov, štátneho rozpočtu a zdrojov EÚ |
| **Navrhované opatrenia** | **Časový rámec** | **Finančný rámec, zdroj** |
| 1. Vypracovať komunikačnú stratégiu biobased inovácií v LH
 | 2022 | 20 tis. EUR v rámci existujúcich limitov ŠR (MPRV) |
| 1. Prezentovať dopady realizovaných výskumných projektov prostredníctvom masmédií, organizovaním odborných podujatí a účasťou na veľtrhoch a výstavách
 | 2023 – 2030 | 450 tis. EUR, rámci existujúcich limitov ŠR (MPRV, MŠVVŠ, PRV)  |
| **Špecifický cieľ 3** | **Zabezpečiť prezentáciu lesníctva v spolupráci so súvisiacimi sektormi**  |
| **Odhadované náklady**  | cca 2 mil. EUR, z verejných zdrojov, štátneho rozpočtu a zdrojov EÚ + súkromné zdroje |
| **Navrhované opatrenia** | **Časový rámec** | **Finančný rámec, zdroj** |
| 1. Vytvoriť plán implementácie dlhodobých a konzistentných komunikačných mechanizmov o jednotlivých ekonomických, spoločenských a environmentálnych prínosoch a problémoch LDS
 | 2022 | 5 tis. EUR v rámci existujúcich limitov ŠR (MPRV) |
| 1. Realizovať komplexné informačné kampane o jednotlivých ekonomických, spoločenských a environmentálnych prínosoch a problémoch LDS
 | 2023 – 2029 | 1 mil. EUR (PRV, súkromné zdroje) |
| 1. Realizovať a vyhodnocovať spoločné komunikačné aktivity a  podujatia pre odbornú a laickú verejnosť s DSP, ŽP a aktérmi z oblasti rekreácie, školstva a pod.
 | 2022 – 2030 | 1 mil. EUR rámci existujúcich limitov ŠR (MPRV, MŽP, MŠVVŠ, MDV, PRV, súkromné zdroje) |